Et realkreditinstitut kan ikke uden videre hæve bidragssatsen. Dette fremgår af hvad der kaldes "god-skik" reglerne, som betyder at et realkreditinstitut skal varsle og begrunde eventuelle stigninger i bidragssatsen. Eventuelle stigninger i bidragssats skal således varsles i god tid fra realkreditinstituttet. Såfremt bidragssatsen stiger efter korrekt varsling og begrundelse, er man oftest nødsaget til at acceptere ændringen. Det er i det fleste tilfælde dyrere at flytte lån til et andet realkreditinstitut – og det medfører i sidste ende højere omkostninger end stigningen i bidragssatsen. I de fleste tilfælde vil forskellen mellem bidragssatser ligeledes udligne sig over tid.